《十一夜无寐怀九日南山之游》
元代·方回

代步仅一马，奄忽乏敝帷。
扶舆陟南山，幸有渊明儿。
树阴玩苔藓，稍读古板碑。
江湖岂无人，不如僧能诗。
稳坐勿竞险，羲农端在兹。
欢伯偶就招，引满奚容辞。
未饮觉秋寒，既饮忘百为。
何以得渡江，醉中初不知。
至今酒醒夜，绝叹斯游奇。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。